Document ID: 32012D0009

РЕШЕНИЕ ЗА ИЗПЪЛНЕНИЕ НА КОМИСИЯТА
от 18 ноември 2011 година
за приемане на пети актуализиран списък на териториите от значение за Общността в Средиземноморския биогеографски регион
(нотифицирано под номер C(2011) 8172)
(2012/9/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна (1), и по-специално член 4, параграф 2, трета алинея от нея,
като има предвид, че:
(1)
Средиземноморският биогеографски регион, разглеждан в член 1, буква в), подточка iii) от Директива 92/43/ЕИО, обхваща намиращите се в рамките на Съюза територии на Гърция, Кипър и Малта, в съответствие с член 1 от Протокол № 10 от Акта за присъединяване от 2003 година, и намиращите се в рамките на Съюза части от териториите на Испания, Франция, Италия, Португалия и, по силата на член 355, параграф 3 от Договора, територията на Гибралтар, за чиито външни отношения е отговорно Обединеното кралство, в съответствие с биогеографската карта, одобрена на 20 април 2005 г. от комитета, създаден по силата на член 20 от посочената директива, наричан по-долу „Комитет по местообитанията“.
(2)
Необходимо е, в контекста на започналия през 1995 година процес, да бъде отбелязан допълнителен напредък по отношение на реалното изграждане на мрежата „Натура 2000“, която представлява съществен елемент от опазването на биологичното разнообразие в Съюза.
(3)
Първоначалният списък и първите четири актуализирани списъка на територии от значение за Общността в Средиземноморския биогеографски регион, по смисъла на Директива 92/43/ЕИО, бяха приети с Решения 2006/613/ЕО (2), 2008/335/ЕО (3), 2009/95/ЕО (4), 2010/45/ЕС (5) и 2011/85/ЕС (6) на Комисията. Въз основа на член 4, параграф 4 и член 6, параграф 1 от Директива 92/43/ЕИО съответната държава-членка определя териториите, включени в списъка на териториите от значение за Общността в Средиземноморския биогеографски регион, за специални защитени зони във възможно най-кратък срок, но не по-късно от шест години, като установява приоритетите по отношение на защитата и необходимите мерки за защита.
(4)
В контекста на динамично приспособяване на мрежата „Натура 2000“ списъците на териториите от значение за Общността се преразглеждат. Затова е необходимо пето актуализиране на списъка на териториите в Средиземноморския регион.
(5)
От една страна, петото актуализиране на списъка на териториите от значение за Общността в Средиземноморския биогеографски регион се налага, за да се включат допълнителни територии, които са предложени в периода от 2009 г. насам от държавите-членки като територии от значение за Общността в Средиземноморския биогеографски регион по смисъла на член 1 от Директива 92/43/ЕИО. За допълнителните територии задълженията, произтичащи от член 4, параграф 4 и член 6, параграф 1 от Директива 92/43/ЕИО, се прилагат във възможно най-кратък срок и не по-късно от шест години от приемането на петия актуализиран списък на териториите от значение за Общността в Средиземноморския биогеографски регион.
(6)
От друга страна, петото актуализиране на списъка на териториите от значение за Общността в Средиземноморския биогеографски регион е необходимо, за да бъде отразена всяка промяна в информацията за териториите, представена от държавите-членки след приемането на първоначалния и на първите четири актуализирани списъка на Съюза. В този смисъл, петият актуализиран списък на териториите от значение за Общността в Средиземноморския биогеографски регион представлява консолидирана версия на списъка на териториите от значение за Общността в Средиземноморския биогеографски регион. Необходимо е да се подчертае, че за всяка територия, включена в петия актуализиран списък на територии от значение за Общността в Средиземноморския биогеографски регион, задълженията, произтичащи от член 4, параграф 4 и член 6, параграф 1 от Директива 92/43/ЕИО, се прилагат във възможно най-кратък срок и в рамките на шест години от приемането на списъка на териториите от значение за Общността в Средиземноморския биогеографски регион, в който е била включена за първи път в качеството си на такава.
(7)
По отношение на Средиземноморския биогеографски регион, списъците на предложените територии от значение за Общността по смисъла на член 1 от Директива 92/43/ЕИО са предадени на Комисията в периода между януари 2003 година и октомври 2010 година от съответните държави-членки, в съответствие с член 4, параграф 1 от посочената директива.
(8)
Заедно със списъците на предложените територии е представена и информация за всяка територия в съответствие с формуляра, установен с Решение 97/266/ЕО на Комисията от 18 декември 1996 г. относно формуляра за предоставяне на информация за предложените в рамките на „Натура 2000“ обекти (7).
(9)
Тази информация включва картата на територията, изпратена от съответната държава-членка, наименованието, местоположението и площта на територията, както и данните, получени в резултат от прилагането на критериите, определени в приложение III към Директива 92/43/ЕИО.
(10)
Въз основа на проектосписъка, изготвен от Комисията със съгласието на всяка от заинтересованите държави-членки, който определя също така териториите с приоритетни типове естествени местообитания или с приоритетни видове, следва да се приеме пети актуализиран списък на териториите, избрани за територии от значение за Общността в Средиземноморския биогеографски регион.
(11)
Познанието за съществуването и разпространението на типовете природни местообитания и на биологичните видове се развива постоянно в резултат на наблюдението съгласно член 11 от Директива 92/43/ЕИО. Следователно оценката и изборът на териториите на равнището на ЕС са направени въз основа на най-добрата налична към настоящия момент информация.
(12)
Някои държави-членки не са предложили достатъчно територии, за да изпълнят изискванията на Директива 92/43/ЕИО по отношение на някои типове местообитания и някои биологични видове. За тези типове местообитания и биологични видове следователно не може да се направи заключението, че мрежата „Натура 2000“ е завършена. Като се вземе под внимание забавянето при получаването на информацията и при постигането на съгласие с държавите-членки, необходимо е да се приеме пети актуализиран списък на територии, който трябва да бъде преразглеждан в съответствие с член 4 от Директива 92/43/ЕИО.
(13)
Като се има предвид, че остават непълни данните за съществуването и разпределението на някои естествени типове местообитания от приложение I и на някои биологични видове от приложение II към Директива 92/43/ЕИО, не може да се направи извод дали мрежата „Натура 2000“ е завършена или незавършена. Списъкът следва да бъде преразглеждан, ако е необходимо, в съответствие с член 4 от Директива 92/43/ЕИО.
(14)
За постигане на по-голяма яснота и прозрачност Решение 2011/85/ЕС следва да бъде отменено.
(15)
Мерките, предвидени в настоящото решение, са в съответствие със становището на Комитета по местообитанията,
ПРИЕ НАСТОЯЩОТО РЕШЕНИЕ:
Член 1
Петият актуализиран списък на териториите от значение за Общността в Средиземноморския биогеографски регион в съответствие с член 4, параграф 2, трета алинея от Директива 92/43/ЕИО е представен в приложението към настоящото решение.
Член 2
Решение 2011/85/ЕС се отменя.
Член 3
Адресати на настоящето решение са държавите-членки.
Съставено в Брюксел на 18 ноември 2011 година.

Labels: 19
20